שגיאות פרמטריות בתבנית:אונייה   
שימוש בפרמטרים מיושנים [ דגל הצי ] 

**דבּוּר** הייתה ספינת סיור קלה בשירות חיל הים הישראלי, ששימשה בפלגות הבט"ש לפעילות ביטחון שוטף (בט"ש), לסיכול פעולות טרור ימיות ולשמירה על חופי ישראל.

היסטוריה
--------

גשר הפיקוד הסגור של ספינת דבור בעת תמרון בנמל
לאחר מלחמת ששת הימים, התעורר הצורך בהצטיידות של כלי שיט לחיל הים למטרות סיור לאורך גבולותיה הימיים הארוכים של ישראל. הצורך בהצטיידות בספינת בלט גם לנוכח החשש מחדירת מחבלים בדרך הים. לאחר, שצרפת שהייתה ספקית הנשק העיקרית של ישראל עד למלחמה, הטילה אמברגו על אספקת נשק לישראל, פנה חיל הים לצי האמריקני שהציע ספינת משמר מדגם Swift -50ft ששימשה במלחמת וייטנאם. משלחת ישראלית ברשותו של קצין ההנדסה אמנון סלעי נשלחה לבדוק התאמת הספינה אך החליטה לבסוף לבחון ספינה אזרחית שיוצרה במספנת Swift Ships שתוכננה להובלת נוסעים ומטען למתקני קידוח נפט בים ולתכנן בה שינויים כדי להתאימה לצורכי חיל הים.

משלחת נוספת שנשלחה באותה השנה בראשותו של מפקד בסיס אשדוד אל"ם מיכאל ברקאי, שהיה המנחה המקצועי בחיל הים לכלי שיט קטנים, ונציגי 3 היחידות שאמורות היו לקבל את הדבורים, אשררה את הדגם על פי אפיון של הצוות הראשון ומבחני ים (למעשה שלוחת נהר המיסיסיפי) והזמינה במעמד הביקור שמונה ספינות כאלה שלימים נקראו "דבור".

שתי ספינות ה"דבור" הראשונות, 852 ו-871 הגיעו בנובמבר 1970. הן צוידו במנועים תוצרת ג'נרל מוטורס בעלי 12 בוכנות GM12V71TN, במכ"ם דקא 916, ג'יירו חדיש של חברת ANCHUTS, זרקור 30 ס"מ, ונוסף לו על התורן במשך הזמן זרקור קסנון, ב 3 צריחים בעלי מקלעים 0.5 דו קני בעלי הפעלה חשמלית מקומית בעל קצב אש גבוה עם מחסנית של 500 כדור כל אחד, שהוחלפו במהלך השנה הראשונה במקלע 0.5 רגיל חד קני והצריח האחורי הוחלף בתותח אורליקון 20 מ"מ ותותח אורליקון נוסף בחרטום הספינה, ובמכשירי קשר שונים. לאחר כשנה, בספטמבר 1971 הגיעו מארצות הברית עוד שש ספינות דבור - 3 לזירת ים סוף ו-3 לבסיס חיפה.

לאחר הזמנה זו התבצעה בניית הספינות במפעל רמתא של התעשייה האווירית בבאר שבע. ברמת"א נוספו לספינות שיפורים ותוספות נוספות.

בסוף שנות ה-70, עקב התפתחות אמצעי הלחימה בקרב ארגוני הטרור, נולד הצורך בשיפור ספינות הדבור למה שנקרא אז "דבור מוסב" בעל מנועי GENERAL MOTORS V16 (בעלי 16 בוכנות), מכלי דלק נוספים, תורן יעיל יותר לגילוי מטרות במכ"ם. אך לאחר זמן מה הוחלט כי יש צורך בכלי חדש שיענה להתפתחות המהירה של ארגוני הטרור. בשנת 1978 השיק רמת"א את ה"דבורה": ספינת בט"ש המבוססת על הדבור אך גדולה יותר ומהירה יותר. הדבורה התבססה על התכנון והמבנה של הדבור, תוך שילוב טכנולוגיות מתקדמות יותר (שו"ב, מנוע, מערכת הנעה, אמצעי לחימה, אלקטרוניקה). בשנת 1989 הוחלט בחיל הים להצטייד בדבורה. הדבורים והדבורות משרתים עד היום בהצלחה בחיל הים הישראלי.
בחיל הים משרתות שתי ספינות מדגם "דבורת שערים" - זהו דגם האבטיפוס של הדבורה שדומה מאוד לדבור.

מאז שנות השבעים עסקו הדבורים בהגנה שוטפת על חופי מדינת ישראל. הדבורים השתתפו גם במלחמת יום הכיפורים וסיכלו עשרות התקפות מצד חיל הים המצרי בים סוף, לרבות התקפות קומנדו. הדבורים אף הטביעו כלי שיט מצרים.

אחרי המלחמה התמקדו הכלים בפטרולים לאורך חופי ישראל, מאחר שבאותה תקופה נעשו מספר רב של ניסיונות חדירה של ארגוני טרור ומחבלים פלסטיניים דרך הים (רובן מכיוון לבנון). אחת החדירות של המחבלים מלבנון הסתיימה בפיגוע כביש החוף ב-1978 שהיה אחד הגורמים למבצע ליטני וכן לשיפור כלי הבט"ש של חיל הים.

במהלך שנות ה-80 של המאה ה-20 הוחלט לשפר את כושר העמידות של הדבור והוכנסו בה מספר שינויים ושיפורים אשר הגבירו את מהירותה וכושר התמרון שלה. עד היום סיכלו צוותי הדבורים ניסיונות רבים של פיגועים דרך הים והטביעו ספינות אויב רבות.

הדבורים משרתים את חיל הים עד היום בזירת ים סוף.

מדינות משתמשות
--------------

* ישראלישראל ישראל - חיל הים הישראליחיל הים הישראלי חיל הים הישראלי
* דרום אפריקה (1928–1994)דרום אפריקה (1928–1994) דרום אפריקה
* ארגנטינהארגנטינה ארגנטינה- 4 ספינות.
* צ'ילהצ'ילה צ'ילה- 10 ספינות.
* פיג'יפיג'י פיג'י- 4 ספינות.
* גואטמלהגואטמלה גואטמלה
* הונדורסהונדורס הונדורס
* ניקרגואהניקרגואה ניקרגואה- 8-10 ספינות.
* צבא דרום לבנון- לתקופה קצרה הפעיל צד"ל 5 ספינות.

לקריאה נוספת
------------

* גדי שכטר, **תולדות הדבורה**, מוזיאון ההעפלה וחיל הים, 2014, ע-14 -23.
* עידו רם, **איך דבור AD נולד**, *אח"י פלברה אגדות שקרו באמת* בהוצאת בית החובל, 2020, עמ' 392.

קישורים חיצוניים
----------------

ויקישיתוף מדיה וקבצים בנושא **ספינת דבור** בוויקישיתוף
* ספינת סיור מדגם דבור, באתר חיל הים הישראלי, 2
* דבור, באתר Israeli-weapons
* **הדבורים: עוקץ ההרתעה של חיל הים**, 'בין גלים' גיליון מיוחד כ"ה לחיל הים 13 ביוני 1973, עמ' 27.
* אמנון סלעי, **ראשית הדבורים - תכנון תוצרת הארץ**, "בין גלים", 9 ספטמבר 2005 עמ' 72.

הערות שוליים
------------

1. ↑  הדבור והדבורה, באתר www.amutayam.org.il
2. ↑  ד"ר דניאלה רן:, פרוייקט תיעוד תולדות חיל הים, **אוניברסיטת חיפה**
3. ↑  הטיל "גבריאל" לספינות מסוג "דבור" בדרא"פ, דבר, 8 במרץ 1976
4. ↑  Nigeria: Govt-Israel in U.S.$25 Million Arms Deal

|  ספינות הסיור של פלגות הבט"ש של חיל הים הישראלי חיל הים הישראליחיל הים הישראלי |
| --- |
| 

|  |
| --- |
| דבור • דבורה • נחשול • צרעה • שלדג • סופר דבורה סימן 3 |

 |